PRÍRODA, ŽIVOTNÉ PROSTREDIE A DETI
33. ročník výtvarnej súťaže pre materské, základné a základné umelecké školy
okresov Bánovce nad Bebravou, Nové Mesto nad Váhom a Trenčín

PROPOZÍCIE

Vyhlasovateľ a hlavný organizátor
Trenčianske osvetové stredisko v Trenčíne
v zriaďovateľskej pôsobnosti Trenčianskeho samosprávneho kraja

Poslanie súťaže
Poslaním regionálnej výtvarnej súťaže je podnecovanie detí a mládeže k umeleckej tvorivosti, podpora ich talentu, rozvíjanie fantázie, estetického cítenia a v neposlednom rade vytváranie priestoru na prezentáciu ich vlastnej tvorby

Súťažné kategórie
1. kategória * materské školy
2. kategória * 1. – 4. ročník základných škôl
3. kategória * 5. – 9. ročník základných škôl
4. kategória * ZUŠ – prípravné štúdium a 1. – 4. ročník ZŠ
5. kategória * ZUŠ – 5. – 9. ročník ZŠ
6. kategória * špeciálne školy

Podmienky súťaže
Do súťaže je možné poslať výkresy spracované ľubovoľnou technikou vo formáte maximálne A2
Škola môže zaslať maximálne 10 prác z jednej kategórie – odporúčame realizovať predvýber prác pedagógmi
V súťaži budú hodnotené len práce jednotlivcov – jeden autor môže zaslať maximálne jednu prácu
V súťaži nebudú hodnotené priestorové práce z dôvodu obmedzených možností pri ich vystavovaní
Súťažné práce je potrebné označiť nasledovnými údajmi:
názov práce, meno a priezvisko žiaka, vek, trieda, súťažná kategória, názov školy, meno pedagóga

Hodnotenie a ocenenie prác
Vyhlasovateľ súťaže vymenuje trojčlennú odbornú porotu, ktorá po prezretí prác udelí v každej súťažnej kategórii 5 cien
Porota si vyhradzuje právo neudeliť niektorú z cien, prípadne ceny prerozdeliť
Vyhlasovateľ si vyhradzuje právo pri propagácii podujatia publikovať jednotlivé výtvarné práce bez nároku autora na honorár
Výstava ocenených a vybraných prác bude inštalovaná v priestoroch ZUŠ K. Pádivého Trenčín
Výsledky súťaže budú zverejnené na webovej stránke Trenčianskeho osvetového strediska v Trenčíne (www.tnos.sk)

PRÁCE DORUČTE NAJNESKÔR DO 31. OKTÓBRA 2021 NA ADRESU:

Trenčianske osvetové stredisko v Trenčíne
Mgr. Kristína Jurzová
K dolnej stanici 7282/20A
911 01 Trenčín

Kontakt a bližšie informácie
Mgr. Kristína Jurzová, kristina.jurzova@tnos.sk, 032/6555 325